IMISLab/GreekWikipedia huggingface dataset:
Ντέρεκ Χέρσι

Ο Ντέρεκ Χέρσι (Derek Hersey) (1957 – 28 Μαΐου 1993) ήταν Βρετανός αναρριχητής και επί σειρά ετών κεντρική μορφή του αναρριχητικού πεδίου Μπούλντερ, στο Κολοράντο. Ο Χέρσι θεωρείτο εξαιρετικός στη μοναχική αναρρίχηση χωρίς σχοινί συχνά βαθμού 5.10-5.11. Λίγοι αναρριχητές προσπάθησαν να επαναλάβουν τα επιτεύγματά του, ανάμεσα στα οποία περιλαμβάνονται πολλές από τις παραδοσιακά δυσκολότερες διαδρομές του Κολοράντο.

 Προερχόμενος από το Μάντσεστερ, ο Χέρσι ήταν επίσης γνωστός για το Μπήτνικ στυλ ζωής του και την ανέμελη προσωπικότητά του. Θεωρείτο γενικά ήπιος με αδυναμία στην Toothsheaf Stout, την αγαπημένη του μπύρα. Αναφερόταν στο Ελντοράντο Κάνυον ως 'γραφείο', όπου μπορούσε να τον δει κανείς οποιαδήποτε μέρα της εβδομάδας, όταν φυσικά δεν ταξίδευε στο Εθνικό Πάρκο Γιοσέμιτι ή κάπου αλλού. Αναφερόταν στο Μπούλντερ του Κολοράντο ως 'Το Ιερό', και περιέγραφε τη σακούλα με την κιμωλία τουη 'σακούλα του θάρρους μου'. Τον Χέρσι παρουσίασε το Climbing Magazine, και μεταθανάτια παρουσιάστηκε στο φιλμ Front Range Freaks. Ο Ντέρεκ Χέρσι πέθανε στις 28 Μαΐου 1993, σε ένα ατύχημα κατά τη διάρκεια ελεύθερης μοναχικής αναρρίχησης στη διαδρομή Στεκ-Σάλαθ στον βράχο Σέντινελ του Εθνικού Πάρκου Γιοσέμιτι. Ο Χέρσι ήταν πιθανώς γνωστότερος για τα κατορθώματά του στο Φαράγγι Ελντοράντο, αλλά στο ενεργητικό του περιλαμβάνονται πολλές άλλες αξιοσημείωτες αναρριχήσεις και καταρριχήσεις. Ανάμεσά τους διακρίνεται η ελεύθερη μοναχική αναρρίχηση Crack of Fear, 5.10+ στο Λάμπι Ριτζ του Κολοράντο Lκαι μια σημαντική προσπάθεια στο Diamond (τοίχο ύψους 275m στο Λονγκς Πικ, όπου έκανε τρεις ελεύθερες μοναχικές αναρριχήσεις δύο διαδρομών και την καταρρίχηση μιας άλλης σε μία μοναδική ημέρα. Η διαδρομή του στο Diamond επαναλήφθηκε από άλλους αναρριχητές, ανάμεσα sτους οποίους η Steph Davis, μοναδική γυναίκα αναρριχήτρια, η μόνη έως τώρα που επανέλαβε και την ελεύθερη μοναχική διαδρομή του στο «Pervertical Sanctuary». http://psychologytoday.com/articles/pto-19941101-000027.html https://web.archive.org/web/20081120221546/http://www.yosemite.org/newsroom/clips2004/april/040804.htm http://www.mountainproject.com/v/colorado__rocky_mountain_region/derek_hersey/106342621
Βάση δεδομένων βασισμένη σε Blockchain

Η βάση δεδομένων που βασίζεται σε blockchain είναι ένας συνδυασμός παραδοσιακής βάσης δεδομένων και κατανεμημένης βάσης δεδομένων όπου τα δεδομένα καταγράφονται με συνναλαγές (transactions) μέσω της διεπαφής βάσεων δεδομένων (Compute Interface) που υποστηρίζεται από πολλαπλά επίπεδα αλυσίδων μπλοκ. Η ίδια η βάση δεδομένων μοιράζεται με τη μορφή ενός κρυπτογραφημένου /αμετάβλητου καθολικού που κάνει τις πληροφορίες ανοιχτές για όλους.

 Στην πραγματικότητα, το blockchain δεν έχει δυνατότητες αναζήτησης όπως μία παραδοσιακή βάση δεδομένων και με τον διπλασιασμό των κόμβων, η κίνηση του δικτύου τετραπλασιάζεται χωρίς βελτίωση στη διεκπεραίωση, την καθυστέρηση ή τη χωρητικότητα. Για να ξεπεραστούν αυτές οι ελλείψεις, η χρήση μιας παραδοσιακής βάσης δεδομένων και η προσθήκη σε λειτουργιών blockchain σε αυτήν ακούγεται πιο εφικτή. Έτσι δημιουργήθηκε η έννοια της βάσης δεδομένων που βασίζεται σε blockchain, η οποία αποτελείται από σύννεφα πολλαπλών μελών που κινούνται σε δύο κύρια επίπεδα. η πρώτη είναι η διεπαφή βάσης δεδομένων και η δεύτερη είναι η "αγκύρωση" (anchoring) αλυσίδας μπλοκ. Η ιδέα πίσω από την βάση δεδομένων που βασίζεται σε blockchain είναι να συμπληρώσει τη λειτουργικότητα και τα χαρακτηριστικά των βάσεων δεδομένων SQL και NoSQL με ιδιότητες blockchain όπως η μη-μεταβλητότητα των δεδομένων, η διασφάλιση ακεραιότητας, αποκεντρωμένος έλεγχος, η βυζαντινή ανοχή σφαλμάτων και ιχνηλασιμότητα συναλλαγών. Αυτή η λίστα αποτελείται από τις βάσεις δεδομένων που αναπτύσσονται μέσω ενός παραδοσιακού μοντέλου βάσης δεδομένων σε ένα πλαίσιο blockchain.
Βερενίκη Φερνοφόρος

Η Βερενίκη, γνωστή σαν Βερενίκη η Σύρα ή Βερενίκη η Φερνοφόρος, ήταν κόρη του φαραώ της Αιγύπτου Πτολεμαίου Β’ του Φιλάδελφου και της πρώτης του συζύγου, Αρσινόης Α’. Διατέλεσε βασίλισσα των Σελευκιδών κατά την περίοδο 252 - 246 π.Χ. στο πλάι του Αντίοχου Β' του Θεού. Η επωνυμία Φερνοφόρος σημαίνει «αυτή που φέρει προίκα».

 Το 274 π.Χ. η μητέρα της, Αρσινόη Α΄, κατηγορήθηκε για συνωμοσία κατά του συζύγου της και εξορίστηκε. Στα επίσημα έγγραφα του κράτους τα παιδιά της αναφέρονταν πλέον σαν τέκνα της δεύτερης συζύγου και αδελφής του Πτολεμαίου, της Αρσινόης Β΄. Γύρω στο 260 π.Χ. ξεσπά ο Δεύτερος Συριακός Πόλεμος ανάμεσα στα βασίλεια της Αιγύπτου και της Συρίας, που κυβερνούσαν ο Πτολεμαίος Β΄, πατέρας της Βερενίκης, και ο Αντίοχος Β΄ ο Θεός, μονάρχης της Δυναστείας των Σελευκιδών, αντίστοιχα. Οι εχθροπραξίες έληξαν με συνθήκη ειρήνης το 253 π.Χ. και τον επόμενο χρόνο, το 252 π.Χ., η Βερενίκη παντρεύτηκε τον Αντίοχο Β΄. Ο τελευταίος, όπως όριζε η συνθήκη του με τον Πτολεμαίο, χώρισε την πρώτη του σύζυγό Λαοδίκη και όρισε διαδόχους τα παιδιά που θα αποκτούσε με τη Βερενίκη. Με τον τρόπο αυτό επήλθε προσωρινή ανακωχή ανάμεσα στις αντιμαχόμενες δυναστείες των Πτολεμαίων και Σελευκιδών. Ένα χρόνο μετά, το 251 π.Χ. το ζεύγος απέκτησε ένα γιο, τον Αντίοχο. Μετά το θάνατο του Πτολεμαίου όμως, το 246 π.Χ., η Βερενίκη απομακρύνθηκε από τον Αντίοχο που δέχτηκε πίσω τη Λαοδίκη. Η έκπτωτη βασίλισσα παραμένει στην πόλη της Αντιόχειας με το γιο της. Ο Αντίοχος πεθαίνει το καλοκαίρι της ίδιας χρονιάς αφήνοντας μια πολύ μπερδεμένη κατάσταση όσον αφορά τη διαδοχή, μιας και είχε γιους και με τις δύο γυναίκες. Η Λαοδίκη υποστήριξε πως, πριν πεθάνει, ο Αντίοχος είχε ορίσει διάδοχό του τον πρωτότοκο γιο τους, το Σέλευκο. Σύμμαχοι της Λαοδίκης δηλητηρίασαν το μικρό Αντίοχο και κατόπιν την ίδια τη Βερενίκη (πηγές: Πολύαινος, Junianus Justinus), λίγο προτού ο αδελφός της Βερενίκης, Πτολεμαίος Γ' Ευεργέτης, ο οποίος είχε στο μεταξύ διαδεχτεί τον πατέρα τους, καταφθάσει στην Αντιόχεια. Ο Πτολεμαίος συνέχισε τον καινούριο αυτό πόλεμο που ονομάστηκε Τρίτος Συριακός Πόλεμος ή "Λαοδίκειος Πόλεμος" και που στοίχισε στους Σελευκίδες σημαντικά εδάφη. Δυναστεία των Πτολεμαίων Δυναστεία των Σελευκιδών Αρχαία Αίγυπτος Αυτοκρατορία των Σελευκιδών Ελληνιστική περίοδος Η αγγλόφωνη wikipedia. Βιογραφία από τον Christopher Bennett. Αρχειοθετήθηκε 2008-01-07 στο Wayback Machine. Βιογραφία στο livius.org.
Ερρίκος του Μεκλεμβούργου-Σβερίν

Ο Ερρίκος (γερμ. Heinrich, 19 Απριλίου 1876 - 3 Ιουλίου 1934) από τον Οίκο του Μεκλεμβούργου ήταν πρίγκιπας του Μεκλεμβούργου-Σβερίν και σύζυγος της Βιλελμίνης της Ολλανδίας.

 Ο Ερρίκος Βλαδίμηρος Αλβέρτος Ερνέστος ήταν ο έκτος γιος του Φρειδερίκου Φραγκίσκου Β΄ του Μεκλεμβούργου-Σβερίν και της Μαρίας, κόρης του Αδόλφου του Σβάρτσμπουρκ-Ρούντολστατ. Το 1934 απεβίωσε στο ανάκτορο Κνόουτερνταϊκ (Kneuterdijk) της Χάγης σε ηλικία 58 ετών. Νυμφεύτηκε το 1901 τη Βιλελμίνη της Ολλανδίας, κόρη του Γουλιέλμου Γ΄ των Κάτω Χωρών, και είχε τέκνο: Ιουλιανή (1909 - 2004), Βασίλισσα της Ολλανδίας. Παντρεύτηκε τον Βερνάρδο του Λίππε-Μπήστερφελτ.Από μία μη νόμιμη σχέση του με τη Μάιν Λίαρ-Βέννεκερ είχε φυσικά τέκνα, μεταξύ των οποίων: (νόθος) Άλμπρεχτ Βίλεμ "Πιμ" Λίαρ (1918 - 2015), δικηγόρος και δικαστικός. "Koninklijke Scouts 1. Nederland", Piet J. Kroonenberg.
Δήμος Βέροιας

Ο Δήμος Βέροιας είναι δήμος της Περιφέρειας Κεντρικής Μακεδονίας. Προέκυψε από την συνένωση του προϋπάρχοντος Δήμου Βέροιας με τους δήμους Βεργίνας, Μακεδονίδος, Δοβρά και Αποστόλου Παύλου σύμφωνα με το Πρόγραμμα Καλλικράτης. Η έκταση του δήμου είναι 791,43 τ.χλμ. και ο πληθυσμός του 62.064 κάτοικοι σύμφωνα με την απογραφή του 2021. Έδρα του δήμου είναι η Βέροια και ιστορική έδρα αποτελεί η Βεργίνα.

 Ο Δήμος Βέροιας διαιρείται σε 5 δημοτικές ενότητες, οι οποίες αντιστοιχούν στους 5 καταργηθέντες δήμους. Κάθε δημοτική ενότητα διαιρείται σε κοινότητες, οι οποίες αντιστοιχούν στα πρώην δημοτικά διαμερίσματα των καταργηθέντων ΟΤΑ. Οι σημερινές τοπικές κοινότητες του Δήμου, ήταν αυτόνομες κοινότητες πριν την εφαρμογή του διοικητικού προγράμματος Καποδίστρια. Η δημογραφική εξέλιξη του Δήμου Βέροιας κατά τον 20ο αιώνα, σύμφωνα με τις εθνικές απογραφές που έχουν πραγματοποιηθεί, είναι η εξής: Ακολουθεί μία λίστα με τους «μεταπολιτευτικούς» δημάρχους της Βέροιας. Μετά την αποκατάσταση της δημοκρατίας το καλοκαίρι του 1974, οι πρώτες ελεύθερες δημοτικές εκλογές διεξήχθησαν τον Απρίλιο του 1975, οι επόμενες τον Οκτώβριο του 1978 και έκτοτε κάθε τέσσερα χρόνια τον Οκτώβριο-Νοέμβριο. 1975-1978: Ευθύμιος Τζελέπογλου, μαραγκός. Υποστηρίχθηκε από την Ένωση Κέντρου-Νέες Δυνάμεις. Παλιός κεντρώος της σχολής του Γεωργίου Παπανδρέου, είχε διατελέσει δήμαρχος Βέροιας και προδικτατορικά.1978-1982: Κωνσταντίνος Ζαμπούνης, ιατρός-καρδιολόγος. Υποστηρίχθηκε από το ΠΑΣΟΚ, το ΚΚΕ και το ΚΚΕ Εσωτερικού («Δημοκρατική Συνεργασία»). Ήταν άνθρωπος με σημαντική περιουσία, αλλά πάντοτε ανήκε στην Αριστερά, ενώ ήταν και φίλος του Χαρίλαου Φλωράκη. Γιος του είναι ο γνωστός δημοσιογράφος Χρήστος Ζαμπούνης.1982-1994: Ανδρέας Βλαζάκης, φοροτεχνικός. Υποστηρίχθηκε από το ΠΑΣΟΚ. Ο μακροβιότερος δήμαρχος στην ιστορία της Βέροιας, ο Ανδρέας Βλαζάκης ήταν από τους ιδρυτές του ΠΑΣΟΚ Ημαθίας. Κέρδισε τις δημοτικές εκλογές τρεις συνεχόμενες φορές (1982, 1986, 1990) και μετά την αποχώρησή του από την δημαρχία υπήρξε ο πρώτος εκλεγμένος Νομάρχης Ημαθίας για μία τετραετία (1994-1998).1994-2002: Γιάννης Χασιώτης, δικηγόρος. Υποστηρίχθηκε από το ΠΑΣΟΚ. Εξελέγη το 1994 και το 1998 από την πρώτη Κυριακή.2002-2006: Χρήστος Σκουμπόπουλος, δημόσιος υπάλληλος. Υποστηρίχθηκε από την Νέα Δημοκρατία. Είναι ο μόνος κεντροδεξιός δήμαρχος Βέροιας μεταπολιτευτικά.2006-2014: Χαρούλα Ουσουλτζόγλου-Γεωργιάδη, δημοσιογράφος. Υποστηρίχθηκε από το ΠΑΣΟΚ.2014-σήμερα: Κωνσταντίνος Βοργιαζίδης, ηλεκτρολόγος μηχανικός. Διατηρεί τεχνικό γραφείο στη Βέροια από το 1993. Εξελέγη χωρίς επίσημη κομματική στήριξη, υποστηριζόμενος από δυνάμεις προερχόμενες από το Κίνημα Αλλαγής και την Κεντροαριστερά και την Αριστερά. Δήμαρχος Βέροιας Πρόγραμμα Καλλικράτης - ΦΕΚ Α87 της 07/06/2010 Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010 Επίσημος ιστότοπος
Επαρχίες του Μπανγκλαντές

Οι διαιρέσεις του Μπαγκλαντές διαιρείται σε 64 επαρχίες ή ζίλα (βεγγαλικά: জিলা/জেলা=Zela/zila). Η πρωτεύουσα μιας επαρχίας ονομάζεται επαρχιακή έδρα (ζίλα σαντάρ). Οι περιφέρειες υποδιαιρούνται περαιτέρω σε 493 υποεπαρχίες ή ουπαζίλα (উপজেলা upojela).

 Ο αναπληρωτής επίτροπος είναι ο εκτελεστικός διευθυντής της περιοχής. Διορίζεται από τη κυβέρνηση. Το περιφερειακό συμβούλιο (η ζίλα παρισάντ) είναι οργανισμός τοπικής αυτοδιοίκησης σε επίπεδο επαρχίας. Η Βεγγαλική λέξη παρισάντ σημαίνει συμβούλιο και η ζίλα παρισάντ μεταφράζεται σε επαρχιακό συμβούλιο. Οι λειτουργίες του επαρχιακού συμβουλίου περιλαμβάνουν την κατασκευή και τη συντήρηση δρόμων και γεφυρών, κτιρίων νοσοκομείων και ιατρείων, σχολείων και εκπαιδευτικών ιδρυμάτων, εγκαταστάσεις υγείας και υγιεινής, πηγάδια για πόσιμο νερό, χώρους ανάπαυσης, και συντονισμό των δραστηριοτήτων των ενωσιακών παρισάντ μέσα στην επαρχία. Διαιρέσεις του Μπανγκλαντές Υποεπαρχίες του Μπαγκλαντές Χωριά του Μπαγκλαντές
Τάκης Δαούτης

Ο Τάκης (Παναγιώτης) Δαούτης (γενν. Αθήνα, 1934) είναι Έλληνας βετεράνος ποδοσφαιριστής που αγωνιζόταν σαν επιθετικός. Αγωνίστηκε κυριότερα τη δεκαετία του '50 και του '60 και περισσότερο με τη φανέλα της Προοδευτικής, με την οποία και διακρίθηκε.

 Ο Τάκης Δαούτης γεννήθηκε στον Ταύρο το 1934 και ήταν παιδί οικογένειας προσφύγων από τη Σμύρνη. Ξεκίνησε το ποδόσφαιρο από τις αλάνες της Αθήνας και το 1949 σε ηλικία 15 ετών, υπογράφει στη Βικτώρια Ρουφ Αθηνών, ομάδα που αγωνιζόταν στις κατηγορίες της Ε.Π.Σ. Αθηνών. Το 1953 υπογράφει στον Ολυμπιακό, με την ΑΕΚ να δηλώνει επίσης το ενδιαφέρον για την απόκτησή του. Με τη φανέλα του Ολυμπιακού δεν αγωνίστηκε ποτέ σε επίσημο αγώνα, παρά μόνο σε φιλικούς αγώνες και διάφορες φιλικές ποδοσφαιρικές διοργανώσεις. Έτσι, μεταπήδησε στον Α.Ο. Κουμουνδούρου όπου και αγωνίστηκε στο Αθηναϊκό πρωτάθλημα. Το 1956 υπέγραψε στην Προοδευτική, με τη φανέλα της οποίας διακρίθηκε και τερμάτισε την καριέρα του το 1965. Με την Προοδευτική αγωνίστηκε στο Πειραϊκό πρωτάθλημα και στο Πανελλήνιο πρωτάθλημα, και κατόπιν στα νεοσύστατα τότε πρωταθλήματα Α' Εθνικής και Β' Εθνικής κατηγορίας. Αποτέλεσε ένας εκ των ποδοσφαιριστών που αγωνίστηκαν στο πρώτο πρωτάθλημα στην ιστορία της Α' Εθνικής κατηγορίας την περίοδο 1959-60. Επίσης, αποτέλεσε μέλος της σπουδαίας ομάδας της Προοδευτικής που τερμάτισε στην 4η θέση του πρωταθλήματος της Α' Εθνικής την περίοδο 1964-65. Επίσης τη σεζόν 1961-62 αναδείχθηκε πρώτος σκόρερ της Προοδευτικής για το πρωτάθλημα της Α' Εθνικής, με σύνολο 9 τερμάτων. ΤΑΚΗΣ ΔΑΟΥΤΗΣ: Ο μπαλαδόρος του Ολυμπιακού και της Προοδευτικής, συνέντευξη Τάκη Δαούτη στην "Κοινωνική", 9 Νοεμβρίου 2016 Το παλιατζίδικο των αναμνήσεων: Πρωτάθλημα της Α’ εθνικής το 1959, to-paliatzidiko.blogspot.com
Χριστόφορος Ραζής

Ο Χριστόφορος Ραζής (7 Ιουλίου 1989, Ζυρίχη) είναι Κύπριος επαγγελματίας καλαθοσφαιριστής, ο οποίος αγωνίζεται ως combo guard. Έχει ύψος 1,94 μ. (6 ft 4.25 in).

 Ο Ραζής έπαιξε στις ακαδημίες νέων του Κεραυνού στην Κύπρο, όπου ξεκίνησε την επαγγελματική σταδιοδρομία του το 2005. Έμεινε στο σύλλογο μέχρι το 2010, ενώ κέρδισε το βραβείο του Rookie της Χρονιάς στην Α΄ κατηγορία Κύπρου. Την επόμενη χρονιά εντάχθηκε στην ΕΝΑΔ. Μετά τις πολύ καλές του εμφανίσεις με την ΕΝΑΔ, ο Ραζής εντάχθηκε στην Όλντενμπουργκ του Πρωταθλήματος Γερμανίας και έγινε ο πρώτος Κύπριος καλαθοσφαιριστής που αγωνίστηκε επαγγελματικά σε άλλη χώρα, εκτός της Ελλάδας.Το 2012 επέστρεψε στην ΕΝΑΔ και ένα χρόνο αργότερα έγινε μέλος του ΟΦΗ, ομάδας της Α2 Εθνικής. Μετά από 1,5 χρόνο αποφάσισε να αποχωρήσει από την ομάδα τον Δεκέμβριο του 2014, προκειμένου να ενταχθεί στους Ρόκετς της ΠροΑ . Τον Ιούλιο του 2016 εντάχθηκε στο Ρέθυμνο της Α1 Εθνικής.Στις 14 Ιουνίου 2017 εντάχθηκε στην ΣΚ Ράστα Φέχτα της ΠροΑ.Στις 18 Ιουνίου 2018 επανεντάχθηκε στο Ρέθυμνο. Ο Ραζής έχει υπάρξει μέλος των μικρών εθνικών ομάδων της Κύπρου. Αγωνίστηκε για την Εθνική U16 το 2005. Σήμερα είναι ένας από τους ηγέτες της Εθνικής Κύπρου, στην οποία αγωνίζεται από το 2008. Προφίλ Αρχειοθετήθηκε 2016-08-18 στο Wayback Machine. στο fiba.com Προφίλ στο eurobasket2015.org.gr Προφίλ στο eurobasket.com Προφίλ στο bgbasket.com
Αλεξάνταρ Προκόπιεβ

Ο Αλεξάνταρ Προκόπιεβ (Aleksandar Prokopiev, Александар Прокопиев ; 24 Φεβρουαρίου 1953) είναι ερευνητής συγκριτικής λογοτεχνίας και θεωρίας της λογοτεχνίας που εργάζεται στο Ινστιτούτο της Λογοτεχνίας της Βόρειας Μακεδονίας στο Πανεπιστήμιο των Αγίων Κυρίλου και Μεθοδίου στα Σκόπια. Είναι αξιοσημείωτος συγγραφέας, δοκιμιογράφος και πρώην μέλος του γιουγκοσλαβικού ροκ συγκροτήματος Idoli.

 Ο Προκόπιεβ είναι συγγραφέας αρκετών βιβλίων, συμπεριλαμβανομένων των (οι τίτλοι είναι οι αγγλικές μεταφράσεις των βιβλίων του) : The Young Master of the Game (short stories, 1983) ...or... (short stories, 1986) Sailing South (short stories, 1986) A Sermon on the Snake (stories, 1992) Was Callimachus a Post-Modernist? (essays, 1994) Fairytale on the road (essays, 1996) Let's make a movie together (children's literature, 1997) Ars amater-ia (stories, 1998) Image which rolls (haiku, 1998) Anti-instructions for personal use (poetry, 2000) Postmodern Babylon (essays, 2000) The Man With Four Watches (2003) Homunculus (fairy tales for adults, 2015), translated into English by Istros Books in 2012.
Χερσόνησος

Χερσόνησος λέγεται ένα τμήμα ξηράς, μικρής ή μεγάλης έκτασης, που εισχωρεί μέσα στη θάλασσα με συνέπεια να βρέχεται απ΄ αυτή από τρεις πλευρές. Συνηθέστερα η χερσόνησος συνδέεται με την ηπειρωτική χώρα με ευρύτατο λαιμό. Όταν, όμως, η χερσόνησος απολήγει σε ένωση με νησί, ή με μεγαλύτερο σε έκταση τμήμα τότε παρουσιάζει μια στενή χερσαία λωρίδα που ονομάζεται ισθμός.

 Η Ευρώπη είναι η ίδια μια χερσόνησος Βαλκανική Χερσόνησος Χερσόνησος της Χαλκιδική Χερσόνησος του Αγίου Όρους Χερσόνησος της Κασσάνδρας Χερσόνησος της Σιθωνίας Χερσόνησος της Πελοποννήσου Αργολική Χερσόνησος Χερσόνησος της Μάνης Χερσόνησος του Πηλίου Χερσόνησος της Ίστριας Χερσόνησος της Καλλίπολης Ιταλική χερσόνησος Χερσόνησος της Καλαβρίας Ιβηρική Χερσόνησος Σκανδιναβική Χερσόνησος Χερσόνησος της Γιουτλάνδης Χερσόνησος Κόλα (Ρωσία) Χερσόνησος της Κριμαίας Χερσόνησος της Βρετάνης Χερσόνησος η Ταυρική, αρχαία ελληνική αποικία στην Κριμαία Χερσόνησος της Μικράς Ασίας Αραβική Χερσόνησος Χερσόνησος του Σινά Ινδική Χερσόνησος Κορεατική Χερσόνησος Χερσόνησος της Καμτσάτκας (Ρωσία) Το Κέρας της Αφρικής ή Σομαλική Χερσόνησος Χερσόνησος της Φλόριντα (Πολιτεία των Η.Π.Α.) Μπάχα Καλιφόρνια (Βορειοδυτικό Μεξικό) Χερσόνησος της Αλάσκας (Πολιτεία των Η.Π.Α.) Ακρωτήριο
Μάιτι Μπάρολ

Η Μάιτι Μπάρολ (αγγλικά: Mighty Barrolle) είναι ποδοσφαιρική ομάδα από την πόλη Μονρόβια στη Λιβερία, Είναι ένα από τα ιδρυτικά μέλη του ποδοσφαίρου της χώρας. Συμμετέχει στην Liberian Premier League. Έδρα της ομάδας είναι το Doris William Stadium, χωρητικότητας 3000 θεατών. Η ομάδα ιδρύθηκε το 1964 και έχει κατακτήσει 16 πρωταθλήματα και 8 κύπελλα Λιβερίας. Ο πιο διάσημος ποδοσφαιριστής της ομάδας είναι ο Τζορτζ Γουεά, ο οποίος ξεκίνησε την καριέρα του από την Μάιτι Μπάρολ.

 Liberian Premier League: 161967, 1972, 1973, 1974, 1986, 1988, 1989, 1993, 1995,1996,1997 2000, 2001, 2004, 2006, 2009Liberian Cup: 81974, 1978, 1981, 1983, 1984, 1985, 1986, 1995,1996, 2000 Κύπελλο Πρωταθλητριών Ποδοσφαίρου Αφρικής: 2 συμμετοχές2007 - Προκριματικός γύρος 2011 - Προκριματικός γύροςCAF Confederation Cup: 1 συμμετοχή2009 - Προκριματικός γύροςΚύπελλο Πρωταθλητριών Ποδοσφαίρου Αφρικής: 8 συμμετοχέςCAF Cup: 1 συμμετοχή1997 - Πρώτος γύροςCAF Cup Winners' Cup: 6 συμμετοχές1975 - Πρώτος γύρος 1982 - Πρώτος γύρος 1984 - Πρώτος γύρος 1985 - Πρώτος γύρος 1986 - Δεύτερος γύρος 1988 - Πρώτος γύρος
Ρόμπιν Λοντ

Ο Ρόμπιν Λοντ (γένν. 17 Απριλίου 1993, Ελσίνκι) είναι Φινλανδός διεθνής ποδοσφαιριστής, ο οποίος αγωνίζεται για λογαριασμό της Σπορτινγκ Χιχόν ως κεντρικός ή συχνότερα αριστερός μέσος.

 Ο Λοντ πέτυχε το πρώτο του τέρμα κατά το επαγγελματικό του ντεμπούτο με την ΧΓΚ Ελσίνκι στις 22 Οκτωβρίου 2011 σε μια εντός έδρας νίκη με σκορ 4−1 επί της ΜΥΠΑ. Στη διάρκεια της σεζόν 2012, αγωνιζόταν στην ΒΠΣ υπό την μορφή δανεικού από τη ΧΓΚ. Στις 9 Αυγούστου 2012, παραχωρήθηκε ως δανεικός μέχρι τις 3 Σεπτεμβρίου 2012. Ο δανεισμός του, στην συνέχεια, επεκτάθηκε έως το τέλος της σεζόν 2012.Μετά το πέρας της σεζόν 2014, ο Λοντ βραβεύτηκε ως καλύτερος παίκτης της χρονιάς στο φινλανδικό πρωτάθλημα. Επιπροσθέτως, βραβεύτηκε ως ο καλύτερος μέσος, καθώς και ως ο καλύτερος διεθνής με την Εθνική Φινλανδίας U21 εκείνη την σεζόν.Στις 6 Μαΐου 2015, ήρθε σε συμφωνία με τον Παναθηναϊκό, προκειμένου να μετακομίσει στον σύλλογο με την έναρξη της θερινής μεταγραφικής περιόδου. Η απόκτησή του ανακοινώθηκε επισήμως από τον σύλλογο στις 14 Μαΐου 2015, αφότου έβαλε την υπογραφή του σε συμβόλαιο διάρκειας τριών ετών.Το καλοκαίρι του 2018 έλυσε το συμβόλαιο με τον Παναθηναϊκό και υπέγραψε στην Σπόρτινγκ Χιχόν. R. Lod, scoresway.com (Αγγλικά) Robin Lod, transfermarkt.com (Αγγλικά) Robin Lod, βάση δεδομένων Ευρωπαίων διεθνών ποδοσφαιριστών eu-football.info (Αγγλικά).
Ξινόμαυρο

Η ποικιλία ξινόμαυρο, μαζί με την ποικιλία Αγιωργίτικο θεωρούνται οι ευγενέστερες ερυθρές ελληνικές ποικιλίες. Είναι εξαιρετικά πολύτιμη για την οινοποιία της Βόρειας Ελλάδας. Έχει έντονο χρώμα, υψηλή οξύτητα και πλούσιο άρωμα. Τα χαρακτηριστικά των κρασιών που δίνει το ξινόμαυρο βελτιώνονται με την πάροδο του χρόνου, επιδέχονται δηλαδή παλαίωσης.

 Μακεδονία Μαύρο Νάουσας, Μαύρο Ναουστινό, Ποπόλκα, Μαύρο Γουμένισσας. Καλλιεργείται στη Βόρεια Ελλάδα, με καλλιεργητικά κέντρα τις περιοχές Νάουσας, Αμυνταίου, Γουμένισσας και Ραψάνης. Από το ξινόμαυρο παράγονται οι οίνοι Ο.Π.Α.Π. Νάουσσα και Αμύνταιο, ενώ η ποικιλία συμμετέχει και τους οίνους Ο.Π.Α.Π. Γουμένισσα (ξινόμαυρο και νεγκόσκα) και Ραψάνη (ξινόμαυρο, κρασάτο και σταυρωτό). Συμμετέχει επίσης στην ποικιλιακή σύνθεση πολλών τοπικών επιτραπέζιων οίνων της Βόρειας Ελλάδας. Το Ξινόμαυρο είναι μια ποικιλία ζωηρή και παραγωγική. Η διαμόρφωση γινόταν παλαιότερα σε χαμηλόκορμα σχήματα. Τα τελευταία χρόνια άρχισε να διαμορφώνεται σε αμφίπλευρα γραμμοειδή. Όλες οι Ελληνικές και Ξένες ποικιλίες Περιγραφή
Τουρνέ στο Παρίσι (ταινία)

Τουρνέ στο Παρίσι (γαλλικός τίτλος: Tournée) είναι δραματική κωμωδία σε σκηνοθεσία Ματιέ Αμαλρίκ, γαλλο-γερμανικής παραγωγής, που κυκλοφόρησε στις 30 Ιουνίου 2010. Πρωταγωνιστεί ο ίδιος ο Αμαλρίκ ως ιμπρεσάριος που φέρνει έναν αμερικανικό θίασο φαντασμαγορικού σόου για μια περιοδεία στη Γαλλία.Η ταινία χρησιμοποιεί τη μορφή της «ταινίας δρόμου» και η πλοκή ακολουθεί τον θίασο καθώς περιοδεύει σε γαλλικές πόλεις με το σόου τους, το οποίο παρουσιάσθηκε σε πραγματικό κοινό κατά τη διάρκεια της παραγωγής. Η έμπνευση για την ταινία ήταν ένα βιβλίο της Κολέτ για την εμπειρία της από μουσικές αίθουσες στις αρχές του 20ού αιώνα, και μέρος του στόχου του Αμαλρίκ ήταν να μεταφέρει το συναίσθημα του βιβλίου σε ένα σύγχρονο σκηνικό. Η ταινία έκανε πρεμιέρα στο Φεστιβάλ Καννών 2010 όπου κέρδισε δύο βραβεία: το βραβείο FIPRESCI, που απονέμει η Επιτροπή της Διεθνούς Ένωσης Κριτικών, και το βραβείο Σκηνοθεσίας για τον Αμαλρίκ.Πρωταγωνιστούν οι Ματιέ Αμαλρίκ, Αν Μπενουά, Μιράντα Κολκλαζύρ και Αλεξάντερ Κρέιβεν.

 Ο Ζοακίμ Ζαντ είναι Γάλλος πρώην τηλεοπτικός παραγωγός ο οποίος, αφού εγκατέλειψε τα πάντα και εγκαταστάθηκε για αρκετά χρόνια στις Ηνωμένες Πολιτείες για λόγους που παραμένουν ασαφείς, αποφασίζει να κάνει την «επιστροφή» του στη Γαλλία. Γι 'αυτό, επιστρέφει με έναν αμερικανικό θίασο νεο-μπουρλέσκ, φαντασμαγορικό σόου τύπου καμπαρέ με χορευτικά και στριπτίζ, που αποτελείται από πέντε χυμώδεις γυναίκες και έναν άνδρα. Αρχίζουν μια περιοδεία, παρουσιάζοντας το σόου που σκηνοθέτησε ο ίδιος, στη Γαλλία, πηγαίνοντας από λιμάνι σε λιμάνι από τη Χάβρη, το Σαιν-Ναζαίρ, την Λα Ροσέλ, για να τελειώσουν θεωρητικά στην Τουλόν. Παρόλο που οι συνθήκες ταξιδιού είναι κάτι παραπάνω από μέτριες - τρένα δεύτερης κατηγορίας και φθηνά ξενοδοχεία - τα μέλη του θιάσου είναι ενθουσιασμένα καθώς ανακαλύπτουν τη Γαλλία και γεμάτα αισιοδοξία λόγω της μεγάλης επιτυχίας κάθε μιας από τις παραστάσεις τους.Αλλά τα κορίτσια ονειρεύονται μόνο το Παρίσι που είναι ο τελικός προορισμός της τουρνέ και που ο Ζοακίμ Ζαντ τους έκανε να θεωρούν ως το αποκορύφωμα της περιοδείας τους. Ωστόσο, όταν φθάνουν στο Παρίσι, ο Ζαντ έχει προβλήματα με την αφερέγγυα συμπεριφορά του στο παρελθόν του και σύντομα έρχεται αντιμέτωπος μαζί τους, έχοντας υποτιμήσει τις εχθρότητες και τις δυσαρέσκειες που παραμένουν στην πρωτεύουσα: η πρώην ερωμένη, ο εξαπατημένος πιστωτής, ο προδομένος φίλος, ο πικραμένος μέντορας, η εξοργισμένη πρώην σύζυγος και τα δύο παιδιά του που κάνουν τον πατέρα τους να πληρώσει για την απουσία του και τις αδυναμίες του. Για να ολοκληρωθεί το σκηνικό, ο Ζοακίμ ερωτεύεται με μία από τις χορεύτριές του. Είναι αυτός ο έρωτας, η Μιμί Λε Μω, που θα δώσει πίσω στον Ζοακίμ το νόημα της ζωής και της αγάπης στο τέλος σε ένα νησί του Ατλαντικού. Στο Διεθνές Φεστιβάλ Κινηματογράφου των Καννών 2010, η ταινία ήταν υποψήφια για τον Χρυσό Φοίνικα. Ο Ματιέ Αμαλρίκ έλαβε το βραβείο σκηνοθεσίας και το βραβείο FIPRESCI. Στο RiverRun International Film Festival στις ΗΠΑ, ο Ματιέ Αμαλρίκ κέρδισε το βραβείο καλύτερου ανδρικού ρόλου.Το 2011 η ταινία ήταν υποψήφια για επτά βραβεία Σεζάρ αλλά δεν κέρδισε κανένα από τα βραβεία.
Ανδρόνικος Καντακουζηνός (γιος Δημητρίου Α΄)

Ο Ανδρόνικος Παλαιολόγος Καντακουζηνός (απεβ. 1453) ήταν μέγας δομέστικος, ο τελευταίος της Ρωμαϊκής Αυτοκρατορίας. Ήταν παρών το 1453 στην Κωνσταντινούπολη στην άλωση και ήταν ένας από τους υψηλόβαθμους αξιωματούχους της Αυτοκρατορίας, που πέντε ημέρες μετά εκτέλεσε ο Μεχμέτ Β΄ των Οθωμανών.

 Ο Ούγκος Μπουζάκ, στη γενεαλογία της συζύγου του Καρόλας ντε Φλορύ, μικρανεψιάς του Ανδρόνικου, αναφέρει ότι ο Ανδρόνικος ήταν αδελφός του Γεωργίου και μάλλον γιος του Θεοδώρου Καντακουζηνού ευγενούς ή ίσως του Δημητρίου Α΄ Καντακουζηνού. Ο Ανδρόνικος ήταν μεταξύ αυτών που συμβούλευσαν τον Κωνσταντίνο ΙΑ΄ Παλαιολόγο να νυμφευτεί ως τρίτη σύζυγό του την Άννα Μεγάλων Κομνηνών, κόρη του Δαυίδ της Τραπεζούντας, αντί για τη Μάρα Μπράνκοβιτς, κόρη του Γεωργίου δεσπότη της Σερβίας. Το όνομά του υπάρχει στη συμφωνία μεταξύ Κωνσταντινούπολης και Βενετίας που συνήφθη τον Απρίλιο του 1448, ως αντικαταστάτης του Δημητρίου Καντακουζηνού που ασθένησε. Μάλλον ταυτίζεται με τον Καντακουζηνό μέγα δομέστικο, που ο Ιωάννης Η΄ Παλαιολόγος έστειλε το φθινόπωρο του 1436 για να πείσει τους Σέρβους να στείλουν αντιπροσωπεία στη Σύνοδο της Φερράρας-Φλωρεντίας για την Ένωση των Εκκλησιών. Ο ιστορικός Συλβέστερ Συρόπουλος περιγράφει τον άνδρα ως κουνιάδο του δεσπότη της Σερβίας· πράγματι η αδελφή του Ανδρόνικου, η Ειρήνη είχε παντρευτεί τον Γεώργιο Μπράνκοβιτς δεσπότη της Σερβίας. Η Εκκλησία της Σερβίας αρνήθηκε να συμμετάσχει στη Σύνοδο. Αν η ταύτιση είναι σωστή, αυτό εξηγεί το γιατί ο Ανδρόνικος αντιτέθηκε στην πρόταση γάμου του Κωνσταντίνου ΙΑ΄ με τη Μάρα Μπράνκοβιτς. Με τη σύζυγό του είχε: έναν γιο, που νυμφεύτηκε την κόρη του Λουκά Νοταρά μεγάλου δουκός. Ο ιστορικός Μιχαήλ Δούκας περιγράφει πώς ο νεαρός Καντακουζηνός και ο πεθερός του εκτελέστηκαν μετά την άλωση.
Ξυλογραφία του Φλαμαριόν

Η ξυλογραφία του Φλαμαριόν είναι ένα έργο χαρακτικής σε ξύλο άγνωστου δημιουργού, που ονομάζεται έτσι επειδή η πρώτη τεκμηριωμένη εμφάνισή του έγινε στο βιβλίο του γάλλου αστρονόμου Καμίλ Φλαμαριόν L'atmosphère: météorologie populaire (Η ατμόσφαιρα: Εκλαϊκευμένη μετεωρολογία).

 Η ξυλογραφία απεικονίζει έναν άντρα, με ρούχα προσκυνητή του Μεσαίωνα, που, διαπερνώντας τον ουράνιο θόλο, κοιτά τους μηχανισμούς που ρυθμίζουν τη λειτουργία του Σύμπαντος. Ένας απ' αυτούς μοιάζει αρκετά με τις παραδοσιακές απεικονίσεις ενός "τροχού μέσα σε τροχό", όπως περιγράφεται στα οράματα του προφήτη Ιεζεκιήλ. Η λεζάντα της εικόνας στο βιβλίο του Φλαμαριόν αναγράφει "Ένας ιεραπόστολος του Μεσαίωνα διηγείται ότι βρήκε το σημείο όπου Γη και Ουρανός συναντιούνται...". Η εικόνα συνοδεύει μια παράγραφο κειμένου που αναφέρει "Τι, λοιπόν, είναι αυτός ο γαλάζιος ουρανός, που βεβαίως υπάρχει, και που κρύβει από εμάς τα άστρα κατά τη διάρκεια της μέρας;". Η ξυλοτυπία συχνά περιγράφεται σαν μεσαιωνική λόγω του στυλ της, της περίεργης αντίληψης για τον κόσμο και την απεικόνιση, κατά τα φαινόμενα, της Γης ως επίπεδης. Το 1957, ο αστρονόμος Ερνστ Τσίννερ ισχυρίστηκε ότι η εικόνα ήταν Γερμανικής προέλευσης και χρονολογούνταν από τα μέσα του 16ου αιώνα, αλλά δεν μπόρεσε να βρει καμία έκδοση της εικόνας προγενέστερη του 1906. Επιπλέον ανάλυση αποκάλυψε ότι το έργο είναι σύνθεση εικόνων από διάφορες ιστορικές περιόδους, και ότι είχε δημιουργηθεί με σκαλίδι χαρακτικής, που χρησιμοποιείται μόνο σε ξυλογραφία που σκαλίζεται σε όρθιο ξύλο, μια τεχνική που αναπτύχθηκε μετά το 18ο αιώνα. Η εικόνα που εμφανίζεται στο βιβλίο του Φλαμαριόν ταυτοποιήθηκε ως η αρχική έκδοση από τον Άρθουρ Μπιρ, αστροφυσικό και ιστορικό των Γερμανικών Επιστημών στο Πανεπιστήμιο του Κέμπριτζ, και ανεξάρτητα από τον Μπρούνο Βέμπερ, συντηρητή σπάνιων βιβλίων στην κεντρική Βιβλιοθήκη της ΖυρίχηςΣύμφωνα με τον Βέμπερ και τον αστρονόμο Τζόζεφ Άσμπρουκ η απεικόνιση ένος σφαιρικού ουράνιου θόλου που χωρίζει τη Γη από έναν άλλο κόσμο είναι παρόμοια με μια εικονογράφηση στο έργο Cosmographia του Σεμπάστιαν Μύνστερ από τα 1544, ένα βιβλίο το οποίο ο Φλαμαριόν, μανιώδης βιβλιόφιλος και συλλέκτης, μπορεί να είχε στην κατοχή του. Η ιδέα ενός προσκυνητή που βρίσκει το σημείο όπου συναντιούνται Γη και ουρανός μπορεί να είναι εμπνευσμένη από ένα μύθο σχετικό με τον Άγιος Μακάριο της Ρώμης, ένα θρύλο που ο Φλαμαριόν περιγράφει λεπτομερώς στο βιβλίο του Les mondes imaginaires et les mondes réels ("Οι Φανταστικοί Κόσμοι και οι Πραγματικοί Κόσμοι") του 1865. Ο Φλαμαριόν στην ηλικία των δώδεκα είχε δουλέψει ως βοηθός ενός χαράκτη στο Παρίσι και πιστεύεται ότι πολλές από τις εικονογραφήσεις των βιβλίων του χαράχτηκαν με βάση δικά του σχέδια, πιθανά υπό την επίβλεψή του. Επομένως είναι αρκετά πιθανό ότι ο ίδιος δημιούργησε την εικόνα, αν και κάτι τέτοιο δεν έχει αποδειχτεί. Η εικόνα ήταν αρκετά δημοφιλής στην εποχή της, και έχει χρησιμοποιηθεί πολλές φορές για να συμβολίσει είτε την επιστημονική είτε την μυστικιστική αναζήτηση της γνώσης.
Κέλι Πρέστον

Η Κέλι Καμαλελέχουα Σμιθ (αγγλικά: Kelly Kamalelehua Smith), (13 Οκτωβρίου 1962 - 12 Ιουλίου 2020), πιο γνωστή με το καλλιτεχνικό όνομα Κέλι Πρέστον, ήταν Αμερικανίδα ηθοποιός και μοντέλο. Εμφανίστηκε σε πάνω από εξήντα τηλεοπτικές και κινηματογραφικές παραγωγές, με σημαντικότερες και γνωστότερες Το ξεπέταγμα (1985), Οι δίδυμοι (1988), Τζέρι Μαγκουάιρ (1996), Στον έρωτα του παιχνιδιού (1999). Ήταν παντρεμένη με τον ηθοποιό Τζον Τραβόλτα, με τον οποίο είχε συνεργαστεί στην κωμωδία The Experts (1989), στην ταινία επιστημονικής φαντασίας Πεδίο μάχης: Γη (2000) και στη βιογραφική ταινία Ο τελευταίος νονός (2018). Πρωταγωνίστησε στις ταινίες SOS στο διάστημα (1986), Ο γάτος (2003), Αυτό που θέλει το κορίτσι (2003), Broken Bridges (2006) και Γερόλυκοι (2009).

 Η Κέλι Καμαλελέχουα Σμιθ (το μεσαίο όνομα "Καμαλελέχουα" σημαίνει "κήπος των φυτών Λέχουα" στη χαβανέζικη διάλεκτο) γεννήθηκε στη Χονολουλού της Χαβάης. Η μητέρα της, Λίντα, ήταν διευθύντρια σε ένα κέντρο ψυχικής υγείας. Ο πατέρας της, που εργαζόταν σε μια γεωργική εταιρεία, πνίγηκε όταν η Πρέστον ήταν τριών ετών. Η μητέρα της μετά παντρεύτηκε τον Πίτερ Πάλζις, διευθυντή προσωπικού, ο οποίος υιοθέτησε την Πρέστον. Η τελευταία χρησιμοποίησε το όνομά του στην αρχή της υποκριτικής καριέρας της. Είχε έναν μικρότερο ετεροθαλή αδερφό, τον Κρις Πάλζις. Ως παιδί, η Πρέστον έζησε στο Ιράκ και στην Αυστραλία, όπου τελείωσε το σχολείο στην Αδελαΐδα. Συνέχισε το σχολείο στην Χονολουλού και σπούδασε δραματική τέχνη και θέατρο στο Πανεπιστήμιο της Νότιας Καλιφόρνιας. Η Πρέστον παντρεύτηκε τον ηθοποιό Κέβιν Κέιτζ από το 1985 μέχρι το διαζύγιό τους το 1987. Στα τέλη της δεκαετίας του 1980 είχε σχέση με τον Τζορτζ Κλούνεϊ. Έκανε έναν σύντομο αρραβώνα με τον Τσάρλι Σιν το 1990 αλλά τερμάτισαν την σχέση τους λίγο μετά τον πυροβολισμό του Σιν στον ώμο της Πρέστον. Σε μια συνέντευξη το 2011, η Πρέστον δήλωσε ότι ο Σιν δεν την πυροβόλησε. Η Πρέστον γνώρισε τον Τζον Τραβόλτα το 1987, στα γυρίσματα της ταινίας Το ξεπέταγμα. Παντρεύτηκαν το 1991, κατά την διάρκεια μιας πτήσης για το Παρίσι, ενώ η γαμήλια δεξίωση έγινε στο Hotel de Crillon στις 5 Σεπτεμβρίου 1991. Ωστόσο, αναγκάστηκαν να κάνουν έναν δεύτερο γάμο επειδή η πρώτη τελετή, που έγινε από σαϊεντολόγο (και οι δυο ήταν σαϊεντολόγοι), θεωρήθηκε άκυρη. Η δεύτερη γαμήλια τελετή έγινε στις 12 Σεπτεμβρίου 1991 στη Φλόριντα. Η Πρέστον και ο Τραβόλτα απέκτησαν τρία παιδιά: τον Τζετ (13 Απριλίου 1992 - 2 Ιανουαρίου 2009), την Έλλα Μπλου (2000 - ) και τον Μπέντζαμιν (2010 - ). Η Πρέστον παρέμεινε πιστή στην σαϊεντολογία μέχρι τον θάνατό της. Στις 12 Ιουλίου 2020, η Πρέστον πέθανε σε ηλικία 57 ετών, δυο χρόνια μετά τη διάγνωση για καρκίνο του στήθους. Η διάγνωση αυτή παρέμεινε ιδιωτική και δεν δημοσιοποιήθηκε ευρέως. Τη στιγμή του θανάτου της, η Πρέστον νοσηλευόταν στο MD Anderson Cancer Center στο Χιούστον του Τέξας ενώ είχε επίσης νοσηλευτεί και σε άλλα ιατρικά κέντρα. Ο θάνατός της ανακοινώθηκε στο Instagram από τον Τζον Τραβόλτα και την Έλλα Μπλου. Κέλι Πρέστον στην IMDb Κέλι Πρέστον στο AllMovie
Ρόζενχαϊμ

Το Ροζενχάιμ είναι πόλη στη Βαυαρία της Γερμανίας. Είναι μια ανεξάρτητη πόλη που βρίσκεται στο κέντρο της περιοχής Ρόζενχαϊμ (Άνω Βαυαρία) και είναι επίσης η έδρα της διοίκησής της. Βρίσκεται στη δυτική όχθη του Πανεπιστημίου στη συμβολή των ποταμών Ιν και Μάνγκφαλ. Είναι η τρίτη μεγαλύτερη πόλη στην Άνω Βαυαρία με περισσότερους από 61.000 κατοίκους. Το Ρόζενχάιμ είναι το οικονομικό κέντρο και το πιο πολυσύχναστο μέρος στην περιοχή.

 Ο πληθυσμός της πόλης είναι περίπου 60.000 κάτοικοι με έως και 125.000 στη γύρω περιοχή. Το Ρόζενχαϊμ βρίσκεται στους λόφους των Άλπεων της Άνω Βαυαρίας, 450 μέτρα πάνω από την επιφάνεια της θάλασσας και καλύπτει έκταση 37.52 τετραγωνικά χιλιόμετρα. Η πρωτεύουσα της Βαυαρίας, το Μόναχο, βρίσκεται 52 χιλιόμετρα μακριά στη βορειοδυτική κατεύθυνση από το Ρόζενχαϊμ. Ο σιδηροδρομικός σταθμός Ρόζενχαϊμ βρίσκεται στη διασταύρωση των γραμμών Μόναχο-Ρόζενχαϊμ, Ρόζενχαϊμ-Σάλτσμπουργκ και Μόναχο-Ίνσμπρουκ. Το τοπίο γύρω από το Ρόζενχαϊμ διαμορφώθηκε κατά την τελευταία εποχή των παγετώνων από την επέκταση του παγετώνα της κοιλάδας του Ινν και αργότερα από τη λίμνη Ρόσενχαϊμ. Η λίμνη υπήρχε περίπου 10.000 χρόνια πριν, καλύπτοντας ολόκληρη την κοιλάδα του Ινν μέχρι το Βάσερμπουργκ αμ Ινν, περίπου 25 χλμ. βόρεια του Ρόζενχαϊμ. Ακόμα και σήμερα σε πολλά μέρη γύρω από την πόλη, η πρώην ακτογραμμή μπορεί να αναγνωριστεί όπου η πρώην επίπεδη κοίτη της λίμνης αλλάζει ξαφνικά σε σχετικά απότομο ανάχωμα.
Έντουαρντ Σόμερσετ, 4ος κόμης του Γούστερ

Ο Έντουαρντ Σόμερσετ, 4ος κόμης του Γούστερ (1550 - 3 Μαρτίου 1628) Άγγλος αριστοκράτης που υπηρέτησε ως κύριος σύμβουλος τον Ιάκωβο Α΄ της Αγγλίας, Λόρδος της βασιλικής σφραγίδας και 4ος Κόμης του Γούστερ ήταν γιος και διάδοχος του Γουίλιαμ Σόμερσετ, 3ου κόμη του Γούστερ και της Χριστιάνας Νόρθ. Διαδέχθηκε τον πατέρα του στις 21 Φεβρουαρίου 1589 σαν 4ος κόμης του Γούστερ και έγινε μέλος του Τάγματος της Περικνημίδας (1593). Διορίστηκε Φύλακας του Γκρέιτ Παρκ (1606) που δημιουργήθηκε από τον Ερρίκο Η΄ της Αγγλίας για το βασιλικό κυνήγι, τμήμα του πάρκου ήταν το βασιλικό πάρκο του Γούστερ με βασιλική οικία που οικοδομήθηκε το 1607.

 Παντρεύτηκε τον Δεκέμβριο του 1571 την Λαίδη Ελισάβετ Χέιστινγκς, κόρη του Φραγκίσκου Χέιστινγκς, 2ου κόμη του Χάντινγκτον και της Αικατερίνης Πολ, της κόρης του Χένρι Πολ 1ου βαρόνου του Μονταγκιού και της Τζέιν Νέβιλ. Η Τζέιν ήταν κόρη του Τζωρτζ Νέβιλ, 4ου βαρόνου του Μπεργκαβεννί και της συζύγου του Μάργκαρετ κόρης του Ούγου Φενν. Ο Έντουαρντ και η Ελισάβετ απέκτησαν 15 παιδιά ανάμεσα στα οποία ήταν : Χένρι Σόμερσετ, 1ος μαρκήσιος του Γούστερ Τόμας Σόμερσετ, 1ος υποκόμης του Σόμερσετ Λαίδη Αικατερίνη Σόμερσετ (πέθανε στις 6 Νοεμβρίου 1654), πριν τις 14 Ιανουαρίου 1607 παντρεύτηκε τον Τόμας Ουίνδσορ, 6ο βαρόνο του Ουίνδσορ χωρίς να αποκτήσει παιδιά. Λαίδη Λευκή Αρουντέλ Λαίδη Φραγκίσκη Σόμερσετ, σύζυγος του Γουίλιαμ Μόργκαν εσκουίρου του Λάνταρναμ και μητέρα του Έντουαρντ Μόργκαν (1612 - 1653) που ήταν προ-προπάππους του διάσημου εξερευνητή Ντάνιελ Μπουν (1734 - 1820). Σερ Τσάρλς Σόμερσετ (1587 - 1665), εξερευνητής, συγγραφέας και ιππότης του Μπαθ.Ο Έντουαρντ Σόμερσετ τάφηκε στο οικογενειακό κοιμητήρι στην εκκλησία του Σαιν Κάντοκ, στο Ράγκλαν του Μονμουθσάιρ. John Burke and John Bernard Burke., Extinct and Dormant Baronetcies Newman, John (2002). Gwent/Monmouthshire. New Haven; London: Yale University Press. Έντουαρντ Σόμερσετ, 4ος κόμης του Γούστερ
Ντε Μπιλτ

Το Ντε Μπιλτ είναι δήμος και ομώνυμη πόλη στην Ολλανδία, στην επαρχία της Ουτρέχτης. Η πόλη βρίσκεται μόλις 5 χιλιόμετρα ανατολικά της Ουτρέχτης επάνω στον αυτοκινητόδρομο για το Αμερσφόρτ.

 Ο δήμος του Ντε Μπιλτ συνίσταται από τα ακόλουθα χωριά και πόλεις: το Μπιλτχόβεν, το Ντε Μπιλτ, το Χρούνεκαν, το Χολάντσε Ράντινγκ, το Μάαρτενσνταϊκ και το Βέστμπρουκ. Το Ντε Μπιλτ (πληθυσμός το 2001: 14.800) είναι η έδρα του Βασιλικού Ολλανδικού Μετεωρολογικού Ινστιτούτου, του ΚΝΜΙ. Στο δημοτικό διαμέρισμα του Μπιλτχόβεν εδρεύει το Βασιλικό Ινστιτούτο για τη Δημόσια Υγεία και το Περιβάλλον (Ολλανδικά: RIVM). Βρίσκεται στην άκρη του δημοφιλής άλσους Utrechtse Heuvelrug με το τουριστικά αξιοποιημένο ιστορικό χωριό Μάαρτενσνταϊκ (Maartensdijk). Τα στατιστικά δεδομένα είναι από το SDU Staatscourant Επίσημη ιστοσελίδα
Γκουινταντόνιο ντα Μοντεφέλτρο

Ο Γκουινταντόνιο, ιταλ.: Guidantonio da Montefeltro (1377 – Φεβρουάριος 1443) από τον Οίκο του Μοντεφέλτρο ήταν κόμης του Ουρμπίνο στην Ιταλία από το 1403 μέχρι το τέλος του.

 Το 1403, μετά το τέλος του πατέρα του Αντόνιο Β΄, ο Γκουινταντόνιο κληρονόμησε τα οικογενειακά εδάφη στην περιοχή της Ιταλίας που ονομάζεται Μάρκε. Αργότερα εγκατέλειψε την παπική επικυριαρχία και συμμάχησε με τον βασιλιά Λαδίσλαο της Νάπολης, ο οποίος τον έκανε μεγάλο κοντόσταυλο (gran conestabile) του βασιλείου της Νάπολης το 1411. Αφορισμένος από τον πάπα Γρηγόριο ΙΒ΄, εκμεταλλεύτηκε αυτή την κίνηση για να κατακτήσει την Ασίζη. Έλεγχε επίσης το Καστέλλο, το Κάλι, το Φορλί και το Φορλιμπόπολι. Ο Γκουινταντόνιο αργότερα συμφιλιώθηκε με τον πάπα Mαρτίνο Ε΄ και με τον εχθρό του, τον κοντοτιέρο Μπράτσιο ντα Μοντόνε. Το 1427 κατέλαβε την Ουρμπάνια. Απεβίωσε το 1443 και ο γιος του Ονταντόνιο τον διαδέχθηκε στο Ουρμπίνο. Παντρεύτηκε πρώτα με τη Ρινγκάρντα Μαλατέστα το 1397, αλλά οι δυο τους δεν είχαν παιδιά. Ο Γκουινταντόνιο ξαναπαντρεύτηκε, με την Κατερίνα Κολόννα, η οποία του γέννησε 9 παιδιά. Εκτός από τον: Ονταντόνιο 1428-1444, δούκα του Ουρμπίνο, ο πιο διάσημος γιος του ήταν ο νόμιμος: Φεντερίκο Γ΄ 1422-1482, ο οποίος ήταν δούκας του Ουρμπίνο, κοντοτιέρος και ένας από τους πιο διάσημους προστάτες των τεχνών στην Ιταλική Αναγέννηση. Η κόρη του: Σβέβα (1434-1478) παντρεύτηκε τον Aλεσσάντρο Σφόρτσα, κύριο του Πέζαρο. Άουρα. Βιολάντε, παντρεύτηκε τον Ντομένικο Νοβέλλο των Μαλατέστα κύριο της Τσεζένα. Ανιέζε. Σεραφίνα. Litta, P. (1834). Famiglie celebri italiane. Milan. Ugolini, F. (1859). Vite dei conti e duchi di Urbino. Urbino.
Λούις Μαουντμπάττεν

Ο Λούις Μαουντμπάττεν, 1ος Κόμης Μαουντμπάττεν της Βιρμανίας, (Louis Francis Albert Victor Nicholas Mountbatten, 25 Ιουνίου 1900 – 27 Αυγούστου 1979) ήταν Άγγλος ευγενής, συγγενής της Βρετανικής Βασιλικής Οικογένειας και ανώτατος αξιωματικός του Βρετανικού Βασιλικού ναυτικού. Έφτασε μέχρι τον βαθμό 5 αστέρων του Αρχιναυάρχου (Admiral of the Fleet), διατέλεσε Πρώτος Λόρδος της Θάλασσας (First sea lord) , Αρχηγός του Βρετανικού Επιτελείου Στρατού και για έναν χρόνο Γενικός Κυβερνήτης της Ινδίας. Ήταν θείος και μέντορας του σημερινού Βασιλιά Καρόλου Γ' του Ηνωμένου Βασιλείου. Δολοφονήθηκε από τρομοκράτες του ΙΡΑ στις 27 Αυγούστου του 1979.

 Γεννήθηκε στο Γουίνδσορ της Αγγλίας και ήταν το τέταρτο παιδί του πρίγκιπα Λουδοβίκου του Μπάττενμπεργκ, αξιωματικού του αγγλικού πολεμικού ναυτικού και μετέπειτα ναύαρχου του στόλου, και της πριγκίπισσας Βικτωρίας της Έσσης-Ντάρμστατ (1863 – 1950), εγγονής της βασίλισσας της Αγγλίας Βικτωρίας. Αρχικά είχε τον τίτλο του πρίγκιπα του Μπάττενμπεργκ αλλά το 1917 το άλλαξε κατ' απαίτηση του Βασιλιά της Αγγλίας, καθώς ο πατέρας του έγινε Μαρκήσιος και απέκτησε το όνομα λόρδος Λούις Μαουντμπάττεν. Ήταν θείος του Φιλίππου, Δούκα του Εδιμβούργου, καθώς αδελφή του ήταν η Πριγκίπισσα Αλίκη, μητέρα του Φιλίππου. Κατατάχθηκε στο Βασιλικό Ναυτικό της Βρετανίας όπου και διακρίθηκε. Πολέμησε στον Β΄ Παγκόσμιο Πόλεμο και αργότερα διετέλεσε Πρώτος Λόρδος της Θάλασσας καθώς και Ναύαρχος του Στόλου (Αρχιναύαρχος).. Το 1947 έγινε αντιβασιλέας της Ινδίας. Στη συνέχεια υπηρέτησε ως ο πρώτος Γενικός Κυβερνήτης της Ινδίας μέχρι τον Ιούνιο του 1948. Επίσης ήταν Ιππότης της Περικνημίδας, Μεγαλόσταυρος Ιππότης του Τάγματος του Λουτρού, μέλος του Τάγματος της Αξίας, Ιππότης Μέγας Διοικητής του Τάγματος του Αστέρος της Ινδίας, Μεγαλόσταυρος Ιππότης του Τάγματος της Ινδικής Αυτοκρατορίας, μεγαλόσταυρος Ιππότης του Βασιλικού Βικτωριανού Τάγματος, μέλος του Τάγματος Επιφανούς Στρατιωτικής Υπηρεσίας, μέλος του Συμβουλίου Επικρατείας του Ηνωμένου Βασιλείου καθώς και μέλος της Βασιλικής Εταιρείας. Από το 1959 έως το 1965 διετέλεσε επί κεφαλής του Επιτελείου Στρατού. Ήταν Πρόεδρος της Στρατιωτικής Επιτροπής του ΝΑΤΟ το 1960 και το 1961. Όταν αποσύρθηκε από το Ναυτικό το 1965, του απενεμήθη ο ημιεπίτιμος τίτλος του Κυβερνήτη της Νήσου Γουάιτ. Το 1974, η Νήσος προήχθη σε Κομητεία και έτσι έγινε Κόμης και άρχων της. Διατήρησε τη θέση ως το τέλος της ζωής του. Παντρεύτηκε τον Ιούλιο του 1922 στο Σαιντ Μάργκαρετ του Ουέστμινστερ με την Εντουίνα Άσλεϊ, η οποία είχε μεγάλη περιουσία και απέκτησαν δύο κόρες, την Πατρίσια και την Πάμελα. Ο λόρδος Μαουντμπάττεν δολοφονήθηκε από τον ΙΡΑ στις ακτές της Ιρλανδίας, ενώ ψάρευε στο σκάφος του μαζί με μέλη της οικογένειάς του. Από την τρομοκρατική επίθεση σκοτώθηκαν επίσης δύο ανήλικα αγόρια (ο εγγονός του με έναν φίλο του) και η συμπεθέρα του. Την κηδεία του παρακολούθησε ο πρωθυπουργός της Ιρλανδίας.
Ιωάννης της Κλίμακος

Ο Άγιος Ιωάννης ο Σιναΐτης (περ. 525-605) ή αλλιώς γνωστός και ως Ιωάννης της Κλίμακος, είναι άγιος της Ορθόδοξης και της Καθολικής Εκκλησίας. Η Ορθόδοξη Εκκλησία τιμά τη μνήμη του στις 30 Μαρτίου. Είναι γνωστός για το έργο του Κλίμακα η κοινώς γνωστή και ως "Κλίμακα του Ιωάννου". Υπήρξε Ηγούμενος της Ιεράς Μονής Όρους Σινά.

 Ο τόπος γέννησής του δεν είναι γνωστός, αλλά υπάρχουν διάφορες εκδοχές. Είναι γνωστό όμως ότι σε ηλικία 16 ετών έγινε δόκιμος Μοναχός στην Ιερά Μονή του Σινά και ασκήθηκε στην υπακοή κοντά στον Αββά Μαρτύριο. Μετά από τέσσερα χρόνια εκάρη Μοναχός και πήρε το όνομα Ιωάννης, ενώ στη συνέχεια χειροτονήθηκε Ιεροδιάκονος και Ιερομόναχος για τις ανάγκες της Μονής. Έμεινε στην αδελφότητα της Μονής Σινά για 19 χρόνια αφότου και αποβίωσε ο Γέροντάς του. Τότε, σε ηλικία 35 ετών μετά από ένα σύντομο εποικοδομητικό προσκυνηματικό ταξίδι στα πνευματικά κέντρα της εποχής του, αποσύρθηκε σε ερημική τοποθεσία στους πρόποδες του βουνού Σινά όπου ασκήθηκε αυστηρά στην ησυχία και τη μελέτη Πατερικών πνευματικών συγγραμμάτων. Η φήμη του ως αγίου πνευματικού ανδρός εξαπλώθηκε και έτσι μετά από 40 χρόνια άσκησης στην έρημο, δηλαδή σε ηλικία πλέον 75 ετών έγινε ηγούμενος της ιστορικής Μονής του Σινά ακούσια και κατόπιν πιέσεων. Έμεινε στη Μονή για 4 έτη ως ηγούμενος καθοδηγώντας την εκεί αδελφότητα και κατόπιν, αφήνοντας αντικαταστάτη του τον αδελφό του Γεώργιο, αποσύρθηκε πίσω στην έρημο για μικρό χρονικό διάστημα, έως ότου απεβίωσε σε ηλικία περίπου 80 χρόνων. Θεωρείται πως ο Άγιος Ιωάννης έφθασε σε υψηλά μέτρα αγιότητας με την άσκησή του, την υπακοή και τη βαθιά μελέτη των Πατερικών κειμένων. Ως βαθιά πνευματικός άνθρωπος καθοδήγησε πλήθος ψυχών στις μέρες του. Μέχρι σήμερα τα συγγράμματά του τυγχάνουν ευρείας χρήσης από τους πιστούς. Είναι ιδιαίτερα γνωστός για το έργο του Κλίμακα, από το οποίο πολλές φορές ονομάζεται "Ιωάννης της Κλίμακος". Η Κλίμακα είναι ένα βιβλίο που θεωρείται ότι έχει βοηθήσει πολλές ψυχές διαμέσου των αιώνων και μέχρι σήμερα διαβάζεται από τους πιστούς και ιδιαίτερα από τους Ορθόδοξους μοναχούς. π. Ευαγγέλου Κ. Πριγκιπάκη, Νηστεία και Πνευματική Ζωή. Η συμβολή της Νηστείας στην καλλιέργεια της Πνευματικής Ζωής κατά τον Όσιο Ιωάννη της Κλίμακος, Ρέθυμνο 2002, σσ. 24 (όπου και περισσότερη βιβλιογραφία) Πού βρίσκεται το κείμενο της Κλίμακος Ο ΒΙΟΣ ΤΟΥ ΑΓΙΟΥ ΙΩΑΝΝΟΥ ΤΟΥ ΣΙΝΑΪΤΟΥ Αρχειοθετήθηκε 2010-11-15 στο Wayback Machine. Orthodox Wiki - John Climacus Μυριοβίβλος Δ΄ ΚΥΡΙΑΚΗ ΤΩΝ ΝΗΣΤΕΙΩΝ - ΙΩΑΝΝΟΥ ΤΟΥ ΣΙΝΑΪΤΟΥ (Μονή Πετράκη)
Battle Hymns MMXI

Το Battle Hymns MMXI είναι το ενδέκατο άλμπουμ του αμερικάνικου heavy metal συγκροτήματος Manowar, το οποίο κυκλοφόρησε στις 26 Νοεμβρίου του 2010 μέσω της δισκογραφικής εταιρείας Magic Circle Music.Ο δίσκος είναι επανηχογράφηση του ντεμπούτου-άλμπουμ τους με τίτλο "Battle Hymns", που είχε κυκλοφορήσει αρχικά το 1982. Τα τύμπανα έπαιξε ο αρχικός ντράμερ του συγκροτήματος, Ντόνι Χάμτσικ, ενώ την αφήγηση στο τραγούδι "Dark Avenger" ανέλαβε ο Κρίστοφερ Λι, αντικαθιστώντας τον Όρσον Γουέλς που είχε συμμετάσχει στην αρχική κυκλοφορία.Οι Manowar αφιέρωσαν το άλμπουμ στον Ρόνι Τζέιμς Ντίο και τον Γιόρο Παναγιότοφ, το "Metal Daze" στον Χοσέ Μουνίθ, το "Death Tone" στον Αντρέ Κράλε και το "Battle Hymn" στον Τομ Μπράουν. Ζωντανές εκτελέσεις των "Fast Taker" και "Death Tone" από το 1982 και την αρχική σύνθεση των Manowar ολοκλήρωσαν τον δίσκο.

 "Death Tone" (Ross the Boss, DeMaio) – 5:06 "Metal Daze" (DeMaio) – 4:32 "Fast Taker" (Ross the Boss, DeMaio) – 4:06 "Shell Shock" (Ross the Boss, DeMaio) – 4:12 "Manowar" (Ross the Boss, DeMaio) – 4:00 "Dark Avenger" (Ross the Boss, DeMaio) – 6:23 "William's Tale" (DeMaio, Gioachino Rossini) – 1:51 "Battle Hymn" (Ross the Boss, DeMaio) – 9:22 "Fast Taker" Live 1982 (Bonus track) - 3:54 "Death Tone" Live 1982 (Bonus track) - 4:57 Το "Battle Hymns MMXI" ηχογραφήθηκε από τους εξής μουσικούς: Έρικ Άνταμς - φωνητικά Καρλ Λόγκαν - κιθάρα Τζόι Ντι Μάιο - μπάσο Ντόνι Χάμτσικ - τύμπαναΓκεστ συμμετοχέςΚρίστοφερ Λι - αφήγηση Ross the Boss - κιθάρα στα δύο μπόνους κομμάτια BATTLE HYMNS MMXI | Manowar Battle Hymns MMXI - Manowar | Songs, Reviews, Credits | AllMusic Manowar - Battle Hymns MMXI - Encyclopaedia Metallum: The Metal Archives
Χάνα Νιου

Η Χάνα Νιου ( Hannah New, γεννημένη στις 13 Μαΐου 1984 ) είναι Αγγλίδα ηθοποιός και μοντέλο. Είναι γνωστή για τον πρωταγωνιστικό της ρόλο στην τηλεοπτική σειρά Black Sails, στην οποία υποδύεται την Eleanor Guthrie.

 Η Νιου γεννήθηκε στο Μπάλχαμ του Λονδίνου και είναι η μικρότερη από τρεις αδελφές. Σε ηλικία τεσσάρων ετών, παρακολούθησε σχολή μπαλέτου. Αργότερα έστρεψε την προσοχή της στην υποκριτική και εντάχθηκε στο Εθνικό Θέατρο Νέων στην Βρετανία . Το ενδιαφέρον της για άλλους πολιτισμούς την οδήγησε να ταξιδέψει σε όλο τον κόσμο, συμπεριλαμβανομένης της Βολιβίας, όπου εθελοντικά δούλεψε σε ένα ορφανοτροφείο. Μετά την επιστροφή της στην Αγγλία , φοίτησε στο Πανεπιστήμιο του Λιντς . Αργότερα μετακόμισε στην Ισπανία για να μάθει περαιτέρω τη γλώσσα και επίσης μελέτησε την τεχνική Meisner. Η Χάνα ανακαλύφθηκε από το View Management , ένα πρακτορείο μοντέλων , και αποφάσισε να δουλέψει ως μοντέλο για να στηρίξει οικονομικά τις σπουδές της στη Βαρκελώνη και στη Μαδρίτη . Παρακολούθησε το Royal Central School of Speech and Drama στο Λονδίνο και τον Δεκέμβριο του 2011 αποφοίτησε. Ήταν στο καστ της ταινίας Maleficent με πρωταγωνίστρια την Αντζελίνα Τζολί . Η Χάνα υποδύεται τη βασίλισσα Λέιλα, τη μητέρα της νεαρής πριγκίπισσας Aurora .Η ταινία κυκλοφόρησε το 2014.Η Χάνα Νιου πρωταγωνιστεί στη δραματική τηλεοπτική σειρά Black Sails . Η πρώτη σεζόν αποτελείται από οκτώ επεισόδια και άρχισε να προβάλλεται στις 25 Ιανουαρίου 2014 στο κανάλι Starz , σε παραγωγή των Michael Bay , Jonathan E. Steinberg και Robert Levine .
Ανθηδών

Η Ανθηδών ήταν ομηρική βοιωτική πόλη, στα παράλια του βορείου Ευβοϊκού κόλπου. Τα ερείπιά της βρίσκονται περίπου 15 χιλιόμετρα βορειοδυτικά της Χαλκίδας. Υπάρχουν δύο εκδοχές για την ονομασία της πόλης σύμφωνα με τον Παυσανία τον περιηγητή. Ονομάστηκε έτσι από μια νύμφη με το όνομα Ανθηδών ή από τον Άνθα, γιο του θεού Ποσειδώνα και της Αλκυόνης, της κόρης του τιτάνα Άτλαντα.

 Πρώτη αναφορά για την πόλη κάνει ο Όμηρος στην Ιλιάδα και συγκεκριμένα στην ραψωδία Β', στον κατάλογο των πλοίων. Μάλιστα ο Όμηρος της δίνει το προσωνύμιο "εσχατόωσαν" που σημαίνει η πιο απομακρυσμένη από γεωγραφικής άποψης πόλη των Βοιωτών προς τον βόρειο Ευβοϊκό κόλπο. Η Ανθηδών αποτελούσε το λιμάνι (επίνειον) των Θηβών στον βόρειο Ευβοϊκό. Σημαντικό μυθολογικό πρόσωπο από την Ανθηδόνα ήταν ο Γλαύκος ο Ανθηδόνιος, ο οποίος ήταν θαλασσινή θεότητα. Ήταν ένα είδος Τρίτωνα, από την μέση και πάνω άνδρας και από την μέση και κάτω ψάρι. Σώζεται αρχαίο νόμισμα που φέρει στη μία όψη του τη μυθολογική παράσταση του Γλαύκου στο αρχαιολογικό Μουσείο Χαλκίδας. Σημαντικός αρχαιολογικός οδηγός για τη πόλη της Ανθηδόνος αποτελεί ο αρχαίος Έλληνας περιηγητής Παυσανίας με το έργο του Ελλάδος περιήγησις και συγκεκριμένα τον τόμο "Βοιωτικά". Με τις ανασκαφές που έχουν πραγματοποιηθεί έχουν βρεθεί σημαντικά αρχαιολογικά ευρήματα, μεταξύ των οποίων ναοί των Καβείρων, της θεάς Δήμητρας και της Περσεφόνης. Επίσης, κοντά στο λιμάνι της πόλης έχει βρεθεί και παλαιοχριστιανική βασιλική εκκλησία των υστερορωμαϊκών χρόνων. Το λιμάνι της Ανθηδόνος ήταν ευρύχωρο για τα δεδομένα της εποχής, διέθετε ακόμα και δύο λιμενοβραχίονες, το στόμιο των οποίων μπορούσε να κλείνει με αλυσίδα με σκοπό τη προστασία του λιμένος από εχθρικές επιδρομές, όπως επίσης και από τους ισχυρούς βοριάδες. Η πόλις επήλθε σε παρακμή κατά τη διάρκεια της βυζαντινής περιόδου, λόγω των επιδρομών πειρατών. Αυτό ανάγκασε τους κατοίκους της να αποτραβηχτούν προς το εσωτερικό και συγκεκριμένα στις βόρειες υπώρειες του Μεσσαπίου όρους (σημερινού Κτυπά) και να ιδρύσουν έναν κτηνοτροφικό οικισμό που αποτέλεσε τον πυρήνα της σημερινής κοινότητας των Λουκισίων. Κατά τη μετάβασή τους από την παραλία στις υπώρειες του όρους, μετέφεραν οικοδομικό υλικό από τα προγενέστερα κτίσματα με το οποίο κτίστηκε εν μέρει το ναΰδριο του Αγίου Γεωργίου, ευρισκόμενο έξω από το χωριό Λουκίσια. Το ναϊκό αυτό οικοδόμημα παρέχει πολύτιμα στοιχεία για τη μελέτη της βυζαντινής αρχιτεκτονικής και έχει αποκαταστάθεί από το ΥΠΠΟ (Ιούλιος 2010). Ανασκαφές στο χώρο του αρχαίου λιμένος έχουν παραγματοποιηθεί από Έλληνες, αλλά και από Γερμανούς και Αμερικάνους ανασκαφείς.